17 кораба с мрежи гъргър, извършващи риболов на червен тон през 2013 г., считано от 3 юни за 10 от посочените кораби, считано от 5 юни за четири кораба, считано от 8 юни за два кораба и считано от 17 юни за останалия кораб, като с това е наложила забрана за всички тези дейности, считано от 17 юни 2013 г., 17:22 часа.
 (7)
 На 3 юни Гърция е уведомила Комисията за това, че е наредила спиране на риболовната дейност на своя кораб с мрежи гъргър, извършващ риболов на червен тон през 2013 г., считано от 3 юни 2013 г., 08:00 часа.
 (8)
 На 13 юни Италия е уведомила Комисията за това, че е наредила спиране на риболовните дейности на своите 12 кораба с мрежи гъргър, извършващи риболов на червен тон през 2013 г., считано от 5 юни за четири от посочените кораби, считано от 6 юни за четири кораба, считано от 9 юни за три кораба и считано от 13 юни за останалия кораб, като с това е наложила забрана за всички тези дейности, считано от 13 юни 2013 г., 15:27 часа.
 (9)
 На 8 юни Малта е уведомила Комисията за това, че е наредила спиране на риболовната дейност на своя кораб с мрежи гъргър, извършващ риболов на червен тон през 2013 г., считано от 8 юни 2013 г., 21:56 часа.
 (10)
 На 3 и 17 юни Испания е уведомила Комисията за това, че е наредила спиране на риболовните дейности на своите шест кораба с мрежи гъргър, извършващи риболов на червен тон през 2013 г., считано от 3 юни за пет от посочените кораби и считано от 17 юни за останалия кораб, като с това е наложила забрана за всички тези дейности, считано от 17 юни 2013 г., 00:00 часа.
 (11)
 Необходимо е, без да се засягат гореспоменатите дейности на Франция, Гърция, Италия, Малта и Испания, Комисията да потвърди забраната за риболов на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани в съответните държави — членки на ЕС, считано най-късно от 17 юни 2013 г., 17:22 часа за Франция, от 3 юни 2013 г., 8:00 часа — за Гърция, най-късно от 13 юни 2013 г., 15:27 часа — за Италия, от 8 юни 2013 г., 21:56 часа — за Малта и най-късно от 17 юни 2013 г., 00:00 часа — за Испания.
 ПРИЕ НАСТОЯЩИЯ РЕГЛАМЕНТ:
 Член 1
 Считано най-късно от 17 юни 2013 г., 17:22 часа се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с мрежи гъргър под флага на или регистрирани във Франция.
 Червен тон, уловен от тази дата нататък от горепосочените кораби, не се задържа на борда, не се поставя в садки за угояване или отглеждане, не се трансбордира, прехвърля или разтоварва на суша.
 Член 2
 Считано от 3 юни 2013 г., 08:00 часа се забранява риболовът на червен тон в Атлантическия океан, на изток от